શ્રીલંકાએ પ્રથમ બેટિંગ કરતા ભારત સામે 349 રનનો વિશાળ ટાર્ગેટ રાખ્યો હતો, જેના જવાબમાં ભારતની આખી ટીમ 44.5 ઓવરમાં માત્ર 187 રનમાં જ પેવેલિયન ભેગી થઇ ગઇ હતી. ભારત માટે સર્વાધિક રન રવિન્દ્ર જાડેજાએ બનાવ્યા હતા. રવિન્દ્ર જાડેજાએ 49 રનની ઇનિંગ રમી હતી, જ્યારે રૈનાએ 33 અને મુરલી વિજયે 30 રન બનાવ્યા હતા. શ્રીલંકા તરફથી રંગના હેરાથે સૌથી વધારે ત્રણ વિકેટ મેળવી હતી, જ્યારે મલિંગા અને સેનાનાયકને 2-2 વિકેટ મળી હતી.